Source: http://www.raamatupidaja.ee/uudised/2005/08/15/kaibemaksuarvestus-alates-01-05-2005-seoses-pakendile-tagatisraha-kehtestamisega
Timestamp: 2018-12-11 09:16:06+00:00
Document Index: 4149691

Matched Legal Cases: ['§11', '§12', '§36', '§21', '§ 3', '§12', '§ 12', '§ 11', '§ 36']

Käibemaksuarvestus alates 01.05.2005 seoses pakendile tagatisraha kehtestamisega - Raamatupidaja
Käibemaksuarvestus alates 01.05.2005 seoses pakendile tagatisraha kehtestamisega
Alates 01.06.2004
kehtima hakanud pakendiseadusega muudeti järgmisi käibemaksuseaduse (KMS)
sätteid - §11 lg7, §12 lg11 ja lg12, §36 lg1 p5 -, mis rakenduvad seoses
pakenditele tagatisraha kehtestamisega alates 01.05.2005.
Tagatisraha ehk pant on ühe müügiühiku hinnale lisatud pakendit väärtustav tasu ühe pakendi eest. Pakendiseaduse §21 lõigete 2 ja 3 kohaselt kehtestatakse tagatisraha õlle, vähese etanoolisisaldusega alkohoolse joogi ja karastusjoogi järgmistele pakenditele:
1. korduskasutuspakenditele:1) klaaspakend;
2. ühekorrapakenditele:
Korduskasutuspakend on mõeldud ja kavandatud läbima oma olelusringi jooksul korduskasutussüsteemis mitu käiku või ringi, sõltuvalt pakendi kasutusotstarbest, -võimalusest ja -kõlblikkusest. Ühekorrapakend on mõeldud ühekordseks kasutamiseks (Pakendiseaduse § 3 lg 2).
Keskkonnaministri poolt 23.03.2005 allkirjastatud määruse nr 19 (RTL, 05.04.2005, 37, 523) alusel on kehtestatud pakendi tagatisraha ehk pandi suurus ühe müügiühiku kohta järgmiselt:
1) korduskasutuse klaaspakendile 1 kroon;
2) korduskasutuse plastpakendile 1 kroon;
3) ühekorra klaaspakendile 1 kroon;
4) ühekorra metallpakendile 0,5 krooni;
5) ühekorra plastpakendile mahuga kuni 0,5 liitrit (0,5 l kaasa arvatud) 0,5 krooni;
6) ühekorra plastpakendile, mille maht on suurem kui 0,5 liitrit (0,5 l välja arvatud) 1 kroon.
Pakendile määratud tagatisraha ei kuulu KMS §12 lõike 12 kohaselt maksustatava väärtuse hulka. Seega tuleb tagatisraha arvetel
eraldi välja tuua.
Samuti ei arvata korduskasutuspakendite maksumust kauba maksustatava väärtuse hulka (KMS § 12 lg 11).
Korduskasutuspakendi puhul, millele on pakendiseaduse alusel määratud tagatisraha ja mis on tootjale kalendriaasta jooksul tagastamata, tekib käive tootjal temale tagastamata pakendite osas 31.detsembril. Tulenevalt KMS § 11 lg 7 võrdub käibe suurus kalendriaasta jooksul tagastamata korduskasutuspakendite summaarse tagatisrahaga. Tootja deklareerib nimetatud käibe detsembrikuu käibedeklaratsioonis ja tasub käibemaksu.
Eelpoolnimetatud korduskasutuspakenditega seotud tehingute osas peetakse tootja poolt arvestust ning säilitatakse dokumentatsiooni vähemalt seitse aastat (KMS § 36 lg 1 p 5).
URL: http://www.raamatupidaja.ee/uudised/2005/08/15/kaibemaksuarvestus-alates-01-05-2005-seoses-pakendile-tagatisraha-kehtestamisega